**IDA-VIRUMAA AASTA ETTEVÕTETE 2017 TUNNUSTAMINE**

**Valikuprotsess:**

* kandidaate saavad esitada kohalikud omavalitsused, ettevõtted, asutused, üksikisikud;
* ettepanekud koos põhjendustega saata [**järgneva ankeedi**](http://ivek.ee/static/Ida-Viru-ankeet.docx) abil **hiljemalt 04.septembriks 2017** SA Ida-Viru Ettevõtluskeskusele e- postiga: [info@ivek.ee](mailto:info@ivek.ee);
* laekunud kandidaatide seast valib komisjon välja igas kategoorias 3 nominenti ja nominentide seast võitjad 7 kategoorias. Komisjonil on õigus teostada kandidaatide vastavuskontrolli ning võtta esitatud kandidaatidega või esitajaga kontakti täiendavate andmete hankimiseks. Komisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata. **NB! Kui komisjoniliige on kandidaat või lähedalt seotud kandidaadiga, siis taandab ta end selle kategooria hindamisel;**
* parimate väljakuulutamine toimub **05.oktoobril 2017 Ida-Virumaa Aasta Ettevõtete tunnustusüritusel;**
* kandidaat peab omama **majandustegevust Ida-Virumaal;**
* konkursile esitatud ettevõte ei tohi olla pikaajaline maksuvõlgnik ja peab olema eraomandusse kuuluv äriühing või ettevõte (v.a. kategooria Ida-Viru ettevõtjate sõber 2017 ja Ida-Viru aasta noorte ettevõtlik tegu 2017);
* **ühe kandidaadi saab esitada mitmes kategoorias.**

**Kandidaatidele esitatavad üldnõuded**

**Ida-Viru Aasta Äritegu 2017**

Auhind omistatakse ettevõttele, kelle tegevus on piirkonnale olulist mõju avaldanud.

* Oluline ettevõte piirkonnas
* Arenev ettevõte (investeeringud, uued sihtturud ja/või tootmisüksused)
* On teostanud viimase aasta jooksul regioonile olulise projekti või arengu

**Ida-Viru Aasta Eurorahade Rakendaja 2017**

* Arenev ettevõte
* Toetuseraha on tulemuslikult rakendatud

**Ida-Viru Aasta Väikeettevõte 2017**

* Arenev väikeettevõte
* Silmapaistva äriideega

**Ida-Viru Aasta Turismiettevõte 2017**

* Arenev ettevõte
* Mitmekesistab maakonna turismiettevõtlust

**Ida-Viru Aasta Uustulnuk 2017**

* Edukalt startinud ettevõte
* Maakonnas tegutsenud alla kolme aasta
* Uudse äriideega (soovitavalt)

**Ida-Viru Aasta Ettevõtjate Sõber 2017**

Omavalitsus, asutus, mittetulundusühing või eraisik, kes aitas kaasa ettevõtluskeskkonna parandamisele.

* Kandidaat on oma tegevusega mõjutanud positiivseid arenguid ettevõtluses
* Tunnustatakse tegu või sündmust, mitte ideed

**Ida-Viru Aasta Noorte Ettevõtlik Tegu 2017**

* Noorte poolt sooritatud tegevus, mis aitab kujundada maakonna ettevõtlikku vaimu

  

    